**Paul Lambert** (s. 7. elokuuta 1969) on skotlantilainen jalkapallovalmentaja ja entinen keskikenttäpelaaja. Lokakuusta 2018 lähtien hän on toiminut Ipswich Townin päävalmentajana.*lähde?*

Lambert voitti pelaajana muun muassa Skotlannin Cupin vasta 17-vuotiaana St. Mirrenissä ja Mestareiden Liigan pelatessaan Borussia Dortmundissa. Hän on pelannut 40 maaottelua Skotlannin maajoukkueessa.*lähde?*

Ura pelaajana
-------------

Lambert aloitti uransa ammattilaisena St. Mirrenissä, jossa hän aloitti 15-vuotiaana. St. Mirrenin pelaajana hän voitti Skotlannin cupin vuonna 1987. Ura St. Mirrenissa jatkui vuoteen 1993 saakka, jolloin hän siirtyi Motherwelliin.*lähde?*

Skotlannista Lambert siirtyi saksalaiseen Borussia Dortmundiin vuonna 1996. Hän voitti vuonna toukokuussa 1997 Mestareiden Liigan ensimmäisenä brittipelaajana ei-brittiläisessä seurassa. Finaalissa Lambert syötti Karl-Heinz Riedlen avausmaalin.*lähde?*

Ura Saksassa kesti runsaan vuoden verran kunnes skotlantilainen suurseura Celtic osti hänet riveihinstä. Celticissä pelatessaan hän voitti neljä Skotlannin Valioliigan mestaruutta, kaksi Skotlannin Cupia sekä kaksi Skotlannin liigacupia. Paul Lambert oli Celticin kapteeni vuoden 2003 UEFA-Cupin finaalissa, jossa vastustajana oli FC Porto.*lähde?*

Maajoukkueessa Paul Lambert pelasi 40 ottelua, joissa hän teki yhden maalin. Hän oli mukana maailmanmestaruuskilpailuissa vuonna 1998*lähde?*.

### Ansiot pelaajana

*lähde?*

* Skotlannin mestaruus (4): 1998, 2001, 2002, 2004
* Skotlannin cup (2): 1987, 2001
* Skotlannin liigacup (2): 1998, 2001
* Mestarien liiga: 1997
* UEFA Cup
	+ Hopeaa: 2003

Ura valmentajana
----------------

Lambert suoritti valmentajatutkintonsa Saksassa ja aloitti valmentajauransta Livingstonessa. Joukkuetta vaivanneiden loukkaantumisten takia Lambert joutui myös jatkamaan pelaajauraansa ja rekisteröitymään uudelleen pelaajaksi. Hän erosi joukkueen voitettua hänen alaisuudessaan vain kaksi ottelua.*lähde?*

Englantilaisseura Wycombe Wanderers palkkasi hänet päävalmentajakseen kesäkuussa 2006. Lambert johdatti Wycomben Englannin liigacupin välieriin. Joukkue pudotti jatkosta muun muassa Fulhamin ja Charltonin. Lambert erosi joukkueen hävittyä nousukarsinnoissa Stockportille keväällä 2008. Sen jälkeen hän toimi Colchesterin päävalmentajana.*lähde?*

Lambert siirtyi Norwichin päävalmentajaksi elokuussa 2009 kun Norwichin päävalmentaja Bryan Gunn oli saanut potkut kauden avausottelussa kärsityn 7–1 tappion jälkeen. Tappio tuli vielä silloin Lambertin valmentamalle Colchesterille. Lambert johdatti Norwichin Englannin ykkösliigan mestariksi ja suoraan nousuun takaisin Englannin mestaruussarjaan huhtikuussa 2010. Seuraavalla kaudella Lambert jatkoi loistotyötään Norwichissä ja johdatti seuran mestaruussarjan kakkossijan myötä takaisin Valioliigaan.

Lambert siirtyi Aston Villan valmentajaksi kesäkuussa 2012. Lambertin johdolla Aston Villa pelasi odotuksia heikommin ja sijoittui kahdesti Valioliigassa vasta sijalle 15. Kausi 2014/15 sujui sekin jälleen heikosti ja lopulta Lambert sai potkut tehtävistään helmikuussa 2015 Villan pudottua Valioliigan putoamisviivan alapuolelle.. 

Marraskuussa 2015 Lambert siirtyi Blackburn Roversin peräsimeen 2,5-vuotisella sopimuksella. Lambert ei juurikaan onnistunut kohtentamaan Blackburnin peliesityksiä ja joukkue jäi lopulta Mestaruussarjassa sijalle 15. Kauden viimeisen ottelun jälkeen seura ilmoitti purkaneensa Lambertin sopimuksen.

Marraskuun alussa 2016 Lambertista tuli Wolverhampton Wanderersin päävalmentaja. Lambertin johdolla Wolves kamppaili tiukasti Mestaruussarjasta putoamista vastaan ja lopulta loppukaudesta otetut voitot riittivät joukkueelle 15. sijaan. Sarjapaikka säilyi näin ollen 7 pisteen erolla. Kauden jälkeen Lambert jätti seuran. Taustalla olivat erimielisyydet siitä, kuka seurassa vastaa pelaajahankinnoista.

Tammikuun puolivälissä 2017 Lambertista tuli 2,5-vuotisella sopimuksella Valioliigan putoamiskamppailuun vajonneen Stoke Cityn päävalmentaja. Lambertin tavoitteena oli säilyttää sarjapaikka, mutta tavoite osoittautui liian haasteelliseksi. Stoke voitti Lambertin alaisuudessa vain kaksi pelaamistaan 15 ottelusta - ensimmäisen ja viimeisen. Nämä voitot ja seitsemän tasapeliä jättivät seuran liigan toiseksi viimeiseksi, kolmen pisteen päähän viimeisenä säilyneestä Southamptonista. Kauden jälkeen Lambert jätti Stoken.

Lokakuun lopussa 2018 Lambertista tuli Mestaruussarjan viimeiseksi juuttuneen Ipswich Townin päävalmentaja.

### Ansiot valmentajana

*lähde?*

* Englannin ykkösliiga: 2010
* Englannin mestaruussarja
	+ Hopeaa: 2011
* Ykkösliigan vuoden valmentaja: 2010
* Mestaruussarjan vuoden valmentaja: 2011

Lähteet
-------

1. ↑  Mamrud, Roberto: Scotland - Record International Players  5.7.2018. RSSSF. Viitattu 8.11.2018. (englanniksi)
2. ↑  BBC: Norwich appoint Lambert as boss BBC (englanniksi)
3. ↑  BBC: Aston Villa appoint Paul Lambert from Norwich City as new boss BBC (englanniksi)
4. ↑  BBC: Aston Villa: Paul Lambert sacked as manager bbc.com.  (englanniksi)
5. ↑  Paul Lambert: Blackburn appoint former Aston Villa manager BBC. Viitattu 6.6.2016 (englanniksi)
6. ↑  Blackburn Rovers can announce that Paul Lambert will be leaving the club at the end of the current campaign Blackburn Rovers. Viitattu 6.6.2016 (englanniksi)
7. ↑  Paul Lambert: New Wolves head coach keen to have 'major say' at Molineux BBC. Viitattu 25.12.2016.
8. ↑  Paul Lambert: Wolves boss leaves Molineux after seven months in charge BBC. Viitattu 31.5.2017 (englanniksi)
9. ↑  Paul Lambert appointed Stoke manager BBC. Viitattu 21.1.2018.
10. ↑  Lambert leaves Stoke after Premier League relegation Reuters. Viitattu 29.5.2018. (englanniksi)
11. ↑  Paul Lambert: Ipswich Town name ex-Norwich & Aston Villa boss as manager BBC. Viitattu 23.11.2018. (englanniksi)

  


|  |  |  |
| --- | --- | --- |
| Edeltäjä:**Ian Butterworth** | **Norwich Cityn päävalmentaja**2009–2012 | Seuraaja:**Chris Hughton** |

|  |  |  |
| --- | --- | --- |
| Edeltäjä:**Alex McLeish** | **Aston Villan päävalmentaja**2012–2/2015 | Seuraaja:**Tim Sherwood** |

|  |  |  |
| --- | --- | --- |
| Edeltäjä:**Gary Bowyer** | **Blackburn Roversin päävalmentaja**11/2015–2016 | Seuraaja:**Owen Coyle** |

|  |  |  |
| --- | --- | --- |
| Edeltäjä:**Walter Zenga** | **Wolverhampton Wanderersin päävalmentaja**11/2016–2017 | Seuraaja:**Nuno** |

|  |  |  |
| --- | --- | --- |
| Edeltäjä:**Mark Hughes** | **Stoke Cityn päävalmentaja**1–5/2018 | Seuraaja:**Gary Rowett** |

|  |  |  |
| --- | --- | --- |
| Edeltäjä:**Paul Hurst** | **Ipswich Townin päävalmentaja**10/2018– | Seuraaja:**–** |